A

**Szellemi Tulajdon Nemzeti Hivatala**

a közszolgálati tisztviselőkről szóló 2011. évi CXCIX. törvény (a továbbiakban: Kttv.) 45. § (1) bekezdése,

a közszolgálati tisztviselők személyi irataira, a közigazgatási szerveknél foglalkoztatott munkavállalók személyi irataira és a munkaügyi nyilvántartásra, a közszolgálati alapnyilvántartásra és közszolgálati statisztikai adatgyűjtésre, valamint a tartalékállományra vonatkozó egyes szabályokról szóló 45/2012. (III. 20.) Korm. rendelet 8. § és 1. melléklet alkalmazásával

pályázatot hirdet

**1 fő**

részére

a Szabadalmi Főosztály Villamossági Osztályára

**szabadalmi elbíráló**

munkakör betöltésére.

**A foglalkoztatási jogviszony jellege:**

határozatlan idejű kormányzati szolgálati jogviszony

**A munkavégzés helye:**

1054 Budapest, Garibaldi utca 2.

**A munkakör betöltője által ellátandó feladatkör:**

A közszolgálati tisztviselők képesítési előírásairól szóló 29/2012. (III.7.) Korm. rendelet 3. számú melléklet 118. szám alatt meghatározott, szabadalmi és ipari mintaoltalmi elbíráló feladatkör.

**Ellátandó főbb feladatok:**

* elsősorban számítástechnikai, villamossági, valamint a tudomány és a technika különböző területeire eső szabadalmi bejelentések újdonságának kutatása és vizsgálata,
* ESPACENET, EPODOC, WPI és egyéb speciális adatbázisok használata,
* újdonságkutatási és vizsgálati jelentés, szabadalmazhatósági vélemény készítése magyar és angol nyelven,
* kutatás-fejlesztési projektek előzetes minősítése ügyfél kérésére vagy utólagos elbírálása a szakhatóság részére,
* innovációs pályázati anyagok minősítése,
* a szabadalmaztatással kapcsolatos információk széles körben történő megismertetése, az iparjogvédelem népszerűsítése.

**Jogállás, illetmény és juttatások:**

A jogállásra, az illetményre és a juttatásokra a közszolgálati tisztviselőkről szóló 2011. évi CXCIX. törvény, a közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm. rendelet, valamint a Szellemi Tulajdon Nemzeti Hivatala juttatásokra vonatkozó elnöki utasításainak rendelkezései az irányadók.

**A juttatások részletezve:**

* a Kttv. szerint megállapított illetmény és egyéb juttatások a mindenkori jogszabályoknak megfelelően,
* illetményen kívül választható egyéb juttatások (Cafeteria-csomag),
* folyamatos szakmai fejlődési és
* karrierépítési lehetőség,
* korszerű munkakörülmények.

**Egyéb jellemzők:**

* éves szinten rögzített, objektív módon mérhető követelményrendszer,
* tömegközlekedéssel rendkívül jól megközelíthető munkahely.

**Pályázati feltételek:**

* magyar állampolgárság,
* büntetlen előélet,
* egyetemi szintű műszaki felsőoktatásban szerzett **villamosmérnök, illetve informatikus** szakképzettség (5 éves egyetem vagy MSc),
* angol nyelvből középfokú komplex („C”) típusú általános nyelvvizsga,
* számítógépes programok (MS Office, Windows, Excel) felhasználói szintű alkalmazása.

**A pályázat elbírálásánál előnyt jelent:**

* az informatika vagy szoftverfejlesztés területén szerzett tapasztalat,
* adatbázisokban történő keresés gyakorlata,
* német nyelvből középfokú szintű nyelvtudás, vagy
* francia nyelvből középfokú szintű nyelvtudás, vagy
* orosz nyelvből középfokú szintű nyelvtudás,
* közigazgatási alapvizsga megléte,
* közigazgatási szakvizsga megléte,
* ECDL START (4 modulos) vizsga megléte.

**Elvárt kompetenciák:**

* szakmai ismeretek kiváló színvonalon történő alkalmazása,
* gyors tanulási, absztrakciós, összehasonlítási képesség,
* analitikus, asszociatív gondolkodási képesség,
* önálló, felelősségteljes munkavégzés,
* megbízhatóság,
* hivatástudat és elkötelezettség.

**A pályázat részeként benyújtandó iratok, igazolások:**

* szakmai életutat bemutató – **a 45/2012. (III. 20.) Korm. rendelet 1. melléklet szerinti formában és tartalommal készült (lásd** <http://www.sztnh.gov.hu/hirek/kapcsolodo/Oneletrajz_minta-Kitoltesi_utmutato.xls>)

– a betöltött munkakört és/vagy feladatkört, valamint a munkatapasztalatok időtartamát is feltüntető, magyar nyelvű részletes önéletrajz,

* az iskolai végzettséget, egyéb végzettséget, képzettséget tanúsító okiratok egyszerű másolata,
* a nyelvismeretet igazoló okiratok egyszerű másolata,
* három hónapnál nem régebbi hatósági erkölcsi bizonyítvány, ennek hiányában az erkölcsi bizonyítvány beszerzésének megkezdését igazoló postai feladóvevény másolati példánya,
* a pályázó nyilatkozata a vagyonnyilatkozat-tételi kötelezettség tudomásul vételéről,
* a pályázó nyilatkozata arról, hogy a benyújtott pályázatot a pályázatok értékelésében részt vevő személyek megismerhetik,
* a pályázó nyilatkozata arról, hogy – eredménytelenség esetén – a teljes pályázati anyag részére történő visszaadását kéri-e vagy nem.

**A munkakör betölthetőségének időpontja:**

A munkakör a pályázat elbírálását követően azonnal betölthető.

**A pályázat benyújtásának határideje:**

A pályázatot legkésőbb **2014. november 26.** napjáig lehet benyújtani.

A pályázattal kapcsolatosan további információkat **Faragó-Hönig Ildikó**, aHumánpolitikai Önálló Osztály vezetője nyújt elektronikus levél útján: hoo@hipo.gov.hu

**A pályázat benyújtásának módja:**

* **postai úton**, a pályázatnak a Szellemi Tulajdon Nemzeti Hivatala **Humánpolitikai Önálló Osztály** (1054 Budapest, Garibaldi u. 2.) címére történő megküldésével legkésőbb a benyújtási határidő utolsó napján éjfélig postára adott tértivevényes küldeményként, vagy
* **elektronikus úton** Faragó-Hönig Ildikó részére a következő e-mail címen keresztül: hoo@hipo.gov.hu
* **személyesen** a Szellemi Tulajdon Nemzeti Hivatala 1054 Budapest, Garibaldi u. 2. szám alatt található székhelyén a **Humánpolitikai Önálló Osztály** szervezeti egységnél **legkésőbb 2014. november 26-án 16.30 óráig érkeztetett** küldeményként.

**A pályázat érvényességének feltétele a hiánytalan pályázati anyag** **postai vagy** **elektronikus úton vagy személyesen, az erre nyitva álló határidőben történő benyújtása.** Az elektronikus úton megküldött pályázatok esetében az e-mail tárgyában vagy a postai úton vagy személyesen benyújtott pályázat esetében a borítékon fel kell tüntetni az **„VO villamosmérnök 2”** munkaköri elnevezést.

**A pályázat elbírálásának módja, rendje:**

A formai és tartalmi követelményeknek megfelelő, határidőben pályázatot benyújtók kerülnek behívásra és személyes elbeszélgetésre. Ha a határidőben benyújtott, a formai és tartalmi követelményeknek – ide értve a szakmai önéletrajzra vonatkozó törvényi előírások betartását is - egyaránt megfelelő pályázatok száma a tíz darabot meghaladja, a Hivatal valamennyi benyújtott pályázati anyagot vizsgálva meghatározza annak a legalább tíz pályázónak a személyét, akiket a kiválasztási folyamat második fázisában személyes elbeszélgetésre behív.

A pályázók a pályázat eredményéről az elbírálás határidejétől számított 8 napon belül – kizárólag elektronikus formában - írásbeli értesítést kapnak.

Az eredménytelenül pályázók pályázati anyagukat 2015. január 05. napján 12 óra és 14 óra között személyesen vehetik át a Szellemi Tulajdon Nemzeti Hivatala Humánpolitikai Önálló Osztályán, **ha ezt a pályázó az erre vonatkozó nyilatkozatában kifejezetten kérte.** Nyilatkozat hiányában a pályázati anyag a pályázati eljárás lezárását követően megsemmisítésre kerül.

A pályázat benyújtásának tényét és annak tartalmát az adatvédelmi előírásoknak megfelelően kezeljük.

**A pályázat elbírálásának határideje:**

A pályázat elbírálására legkésőbb **2014. december 27.** napjáig kerül sor.